ב-8 בפברואר 2015, שישה ימים לפני מועד הבחירות המקורי, הודיעה ועדת הבחירות הלאומית של ניגריה כי היא דוחה בשישה שבועות את הבחירות במדינה. הוועדה נימקה זאת בשל הצורך לאפשר לכוח האזורי להיערך ולתגבר את האבטחה באזורים בצפון המדינה שתחת שליטת בוקו חראם.
ב-26 במרץ, יומיים לפני פתיחת הקלפיות, דחה בית המשפט דיון בעתירה נגד בוהארי, שנועדה למנוע ממנו להתמודד בבחירות, עד ה-22 באפריל. תומכיו של הנשיא ג'ונתן ניסו לפסול את יריבו העיקרי על בסיס הטענה שבוהארי זייף את תעודת התיכון שלו.
מהלך הבחירות.
הבחירות החלו ב-28 במרץ בשעה 7:00 בבוקר ו-120,000 תחנות הצבעה נפרסו ברחבי המדינה. עם זאת, ההצבעה התארכה ביום נוסף באזורים שבהם היו בעיות טכניות עם קוראי הכרטיסים הביומטריים. כמו כן, ביום הראשון של ההצבעה רצח ארגון בוקו חראם 14 בני אדם בצפון-מזרח המדינה - שלושה מהם במדינת יובה ובמדינת גומבה השכנה נרצחו 11 בני אדם נוספים, בהם מועמד לקונגרס של ניגריה מטעם האופוזיציה. בנוסף לכך, נפרץ האתר הרשמי של ועדת הבחירות הלאומית בידי קבוצה שמכנה את עצמה "צבא הסייבר של ניגריה". על פי נתוני ועדת הבחירות של ניגריה, בשני ימי ההצבעה ניצלו 29,432,083 אזרחים את זכותם הדמוקרטים והלכו לקלפי, אך אחוז ההצבעה היה נמוך ועמד על 42.76% מכלל בעלי זכות הבחירה.
יצחק ישורון (צפל)
גנו שחור זקן
זכויות דיג
שמואל לופו
שמואל לופו (תר"כ 1860 - תש"א 1941) היה איש חינוך ואיש ציבור יהודי. כיהן כמנהל בתי הספר של כי"ח בבולגריה, בטורקיה ובארץ ישראל. היה מראשי העדה הספרדית בירושלים.
ביוגרפיה.
נולד ברוסג'וק שבבולגריה לעזריה לופו, ממשפחה יהודית ממוצא רומני. בילדותו התייתם מאביו. קיבל חינוך תורני אצל מנחם פרחי והרב חיים בז'רנו. השתלם בבית המדרש למורים של כי"ח בפריז.
בתום לימודיו נשלח אל העיר פיליפופולי שבבולגריה לייסד בה בית ספר מטעם כי"ח. בשנת 1883 עבר לנהל את בית הספר של כי"ח באדריאנופול שבטורקיה וכיהן בתפקיד כעשרים שנה.
בשנת 1903 עלה לארץ ישראל לנהל את בית הספר החקלאי מקוה ישראל של חברת כל ישראל חברים, וכיהן בתפקיד כעשר שנים. בתחילת מלחמת העולם הראשונה עבר לירושלים לנהל את בית הספר של כי"ח בירושלים, לאחר התפטרותו של אלברט ענתבי.
לאחר מלחמת העולם הראשונה עמד בראש העדה הספרדית בירושלים. כמו כן, כיהן כסגן נשיא הקהילה העברית המאורגנת וחבר הנשיאות של ועד העיר. בשנת 1920 נמנה בין מייסדי הסתדרות הספרדים. היה חבר אספת הנבחרים הראשונה. היה פעיל בארגונים שונים, ובהם ועד הסיוע האמריקאי בירושלים וועד היתומים שעל יד ועד הצירים.
בסוף שנות העשרים, לקראת הגיעו לגיל שבעים, פרש מתפקידיו הציבוריים ועבר להתגורר בפריז. מת בניס בשנת 1941.
הטופולוגיה הקומפקטית-פתוחה
הטופולוגיה הקומפקטית-פתוחה (Compact-Open topology) היא טופולוגיה על מרחב הפונקציות הרציפות ממרחב טופולוגי אחד לאחר. זו הטופולוגיה הסטנדרטית בתחומים שונים, כמו במרחבי פונקציות ובתורת ההומוטופיה, בפרט במרחבים נוצרים קומפקטית.
הגדרה.
יהיו formula_1 שני מרחבים טופולוגיים. נסמן ב-formula_2 את אוסף הפונקציות הרציפות ביניהם.
על קבוצה זו נגדיר תת בסיס לטופולוגיה בתור אוסף הקבוצות formula_3, כאשר formula_4 קומפקטית ו-formula_5 פתוחה. הטופולוגיה הנוצרת נקראת, כאמור, הטופולוגיה הקומפקטית-פתוחה. (תת הבסיס בדרך כלל אינו בסיס לטופולוגיה).
אם formula_6 מרחב האוסדורף, אז כדי לבנות תת-בסיס מספיק להתחיל מתת בסיס של formula_7; כלומר, אם formula_8 תת-בסיס של formula_7, אז formula_3 לכל formula_11 ו-formula_4 קומפקטית, אף הוא תת-בסיס.
תכונות כלליות.
לדוגמה, המרחב formula_13 הומיאומורפי ל-formula_7.
אם formula_15 מרחבים, כאשר formula_7 קומקפטי מקומית, אז פונקציית ההרכבה formula_17 היא רציפה. בפרט, אם formula_6 הוא נקודון, אז העתקת ההצבה formula_19 רציפה. טענה זו שימושית במיוחד בתורת המרחבים הנוצרים קומפקטית.
המרחב formula_2 מקבל בירושה תכונות רבות של המרחב formula_7. למשל, אם המרחב formula_7 מקיים את אחת מאקסיומות המנייה formula_23, גם formula_2 מקיים אותה.
מרחב הפונקציות כאשר Y מטרי.
בסעיף זה נניח ש-formula_7 מטרי, עם מטריקה d.
ההתכנסות בטופולוגיה הקומפקטית-פתוחה שקולה לטופולוגיית ההתכנסות הקומפקטית. כלומר, סדרה של פונקציות formula_26 מתכנסת תחת הטופולוגיה הקומפקטית-פתוחה אל הפונקציה formula_27, אם ורק אם formula_28 לכל תת-קבוצה קומפקטית formula_29 (עובדה זו נכונה גם במקרה הכללי יותר, כאשר Y מרחב אוניפורמי ).
נניח כעת, בנוסף לכך ש-Y מטרי, גם ש-X קומפקטי. אז formula_2 עצמו הוא מרחב מטרי, עם המטריקה formula_31. בדומה לזה, אם Y מרחב נורמי, אז formula_2 הוא מרחב נורמי (עם המטריקה שהוגדרה לעיל). המקרה המיוחד formula_33 הוא בעל חשיבות מרכזית באנליזה פונקציונלית. משפט אסקולי-ארצלה קובע שעבור תת-קבוצה formula_34, הסגור formula_35 קומפקטי אם ורק אם הקבוצה חסומה במידה שווה ורציפה במידה אחידה.
Still Ignorant
Still Ignorant (מאנגלית: עדיין בער) הוא אלבום הופעה וההקלטה האחרונה של להקת הת'ראש מטאל הגרמנית סייקרד רייך. האלבום יצא לאור בנובמבר 1997, ומציג את חזרתו של המתופף המקורי של הלהקה, גרג הול, לאחר היעדרות של שש שנים.
רשימת שירים.
כל השירים נכתבו והולחנו על ידי פיל רינד, למעט כאשר מצוין אחרת.
מבצעים.
סייקרד רייך
אריק רדפורד
אריק רדפורד (באנגלית: Eric Radford; נולד ב-27 בינואר 1985) הוא מחליק אמנותי על קרח קנדי, אלוף אולימפי (פיונגצ'אנג 2018), אלוף העולם פעמיים ברציפות (שאנגחאי 2015 ובוסטון 2016) ו-5 פעמים ברציפות אלוף קנדה (2012 - 2016) בהחלקה אמנותית על קרח לזוגות ביחד עם מייגן דוהאמל.
ביוגרפיה.
רדפורד נולד בוויניפג מניטובה וגדל ברדלייק אונטריו. הוא החל להחליק על הקרח בגיל 8. בגיל 14 עבר לקנורה, בגיל 15 עבר לוויניפג ואחר כך למונטריאול ובגיל 16 עבר לטורונטו. הוא מנגן בפסנתר וכותב מוזיקה. הוא בוגר אוניברסיטת יורק במוזיקה.
בשנת 2003 התחרה רדפורד בתחרות הזוגות עם שרה בורק, בשנת 2005 הוא התחרה עם רייצ'ל קירקלנד וסיים ביחד איתה פעמיים במקום חמישי באליפות קנדה (2007 ו-2008) ובמקום שביעי (2009) ובשנת 2010 התחרה עם אן-מרי גירו וסיים עימה במקום שמיני באליפות קנדה.
בשנת 2011 הוא החל להתחרות עם מייגן דוהאמל וזכה ביחד איתה במקום שני באליפות קנדה ובמקום שביעי באליפות העולם שנערכה במוסקבה רוסיה בתוצאה של 173.03 נקודות.
בשנת 2012 הוא זכה לראשונה במדליית זהב ביחד עם דוהמאל באליפות קנדה ובמקום חמישי באליפות העולם שנערכה בניס צרפת בתוצאה של 185.41 נקודות.
באליפות העולם בהחלקה אמנותית על הקרח שנערכה בלונדון אונטריו במרץ 2013 זכה רדפורד במדליית ארד בתחרות הזוגות ביחד עם דוהאמל בתוצאה של 204.56 נקודות, אחרי זוג מרוסיה (225.71 נקודות) וזוג מגרמניה (205.56 נקודות).
מדליית כסף אולימפית.
באולימפיאדת סוצ'י (2014) זכה רדפורד במדליית כסף בתחרות הקבוצתית לאחר שהשתתף בתחרות הזוגות עם דוהאמל. במדליית זהב זכתה רוסיה ובמדליית ארד זכתה ארצות הברית. בתחרות לזוגות הוא סיים במקום שביעי ביחד עם דוהאמל בתוצאה של 199.53 נקודות. חודש לאחר מכן, באליפות העולם בהחלקה אמנותית על הקרח שנערכה בסאיטאמה שביפן הוא זכה במדליית ארד בתחרות לזוגות ביחד עם דוהאמל בתוצאה של 210.84 נקודות, אחרי זוג מגרמניה (224.88 נקודות) וזוג מרוסיה (215.92 נקודות).
יציאה מהארון.
בריאיון לעיתון "אאוטספורט" שנערך בדצמבר 2014 יצא רדפורד מהארון כהומו ובכך היה למחליק הקרח האמנותי הראשון בהיסטוריה שיצא מהארון בשיא הקריירה שלו ולא בשלהי הקריירה או בסיומה ולפני התחרות החשובה מכולן, אליפות העולם.
אלוף עולם.
באליפות העולם בהחלקה אמנותית על הקרח שנערכה בשאנגחאי סין במרץ 2015 זכה רדפורד במדליית זהב בתחרות הזוגות ביחד עם דוהאמל בתוצאה של 221.53 נקודות, לפני שני זוגות מסין (214.12 נקודות ו-212.77 נקודות). בכך היה למחליק הקרח האמנותי הראשון בהיסטוריה שזכה בתואר העולמי שהוא הומו גלוי.
The Cancer Empire
The Cancer Empire (מאנגלית: אימפריית הסרטן) הוא האלבום השני של להקת הדת' מטאל המלודי זונריה. האלבום יצא לאור באוקטובר 2008. שיר 11 הוא גרסת כיסוי לשיר של להקת הפופ רוק Tears for Fears.
רשימת שירים.
כל השירים נכתוב והולחנו על ידי זונריה, למעט שיר 11.
מבצעים.
זונריה
Infamy And The Breed
Endless Pain
Endless Pain (מאנגלית: כאב אינסופי) הוא אלבום הבכורה של להקת הת'ראש מטאל הגרמנית קריאייטור. האלבום יצא לאור באוקטובר 1985.
רשימת שירים.
כל השירים נכתבו והולחנו על ידי קריאייטור.
מבצעים.
קריאייטור
הפקה
דיג (סדרת טלוויזיה)
דיג (באנגלית: Dig; מילולית: לחפור/חפירה) היא סדרת טלוויזיה אמריקאית מסוגת דרמה, מסתורין ומתח אשר עלתה לשידור בערוץ USA Network ב-5 במרץ 2015. הסדרה נוצרה על ידי התסריטאי והבמאי הישראלי גידי רף שכתב וביים אותה יחד עם טים קרינג.
הסדרה בוטלה לאחר עונה אחת על ידי הרשת בשל רייטינג בינוני.
עלילה.
הסדרה מורכבת משלושה סיפורים בשלוש עלילות משנה שעתידות להתאחד עם התקדמות הפרקים:
פרטים נוספים.
בדומה לסדרה "חטופים" שגם אותה יצר רף, במקביל לשידור הסדרה, באתר האינטרנט שלה מוצגים חידות ופרטים המהווים "מידע משלים" לאלו שנמסרו בפרקים עצמם.